Komission asetus (EY) N:o 2148/96, annettu 8 päivänä marraskuuta 1996, julkiseen interventiovarastoon sijoitettujen maataloustuotteiden määrien arviointia ja valvontaa koskevista säännöistä



Virallinen lehti nro L 288 , 09/11/1996 s. 0006 - 0013



KOMISSION ASETUS (EY) N:o 2148/96, annettu 8 päivänä marraskuuta 1996, julkiseen interventiovarastoon sijoitettujen maataloustuotteiden määrien arviointia ja valvontaa koskevista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan maatalouden ohjaus- ja tukirahaston tukiosaston julkisena varastointina toteutettavien interventiotoimenpiteiden rahoituksen osalta huomioon otettavista tekijöistä 27 päivänä marraskuuta 1990 annetun neuvoston asetuksen (ETY) N:o 3492/90 (1) ja erityisesti sen 8 artiklan, sekä katsoo, että asetuksessa (ETY) N:o 3492/90 vahvistetaan maataloustuotteiden julkisten interventiovarastojen kirjanpidon järjestämistä koskevat periaatteet, maataloustuotteiden vuosittaisen inventaarin laatimista julkisen intervention yhteydessä koskevista säännöistä 14 päivänä maaliskuuta 1990 annetun komission asetuksen (ETY) N:o 618/90 (2), sellaisena kuin se on muutettuna asetuksella (ETY) N:o 3077/92 (3), soveltamisesta saadun kokemuksen perusteella olisi määriteltävä uudelleen varastojen hallinnon yksityiskohtaiset säännöt, joissa kiinnitettäisiin erityistä huomiota julkiseen interventiovarastoon sijoitettujen maataloustuotteiden määrien arviointia ja valvontaa koskeviin sääntöihin; olisi kumottava asetus (ETY) N:o 618/90, olisi varmistettava asianmukaisten hallintoa ja valvontaa koskevien yksityiskohtaisten sääntöjen täytäntöönpanolla, että julkisten interventiovarastojen hallinto on hyvän hallinnon periaatteiden mukaista, ja tässä asetuksessa säädetyt toimenpiteet ovat EMOTR:n komitean lausunnon mukaiset, ON ANTANUT TÄMÄN ASETUKSEN: 1 artikla 1. EMOTR:n tukiosaston sääntelyn mukaisesti maataloustuotteiden interventiovarastoinnista vastaavan jokaisen luonnollisen henkilön tai oikeushenkilön on pidettävä kirjanpitoa yhteisön ja kansallisten säännösten mukaisesti. 2. Interventioelinten on pidettävä jatkuvasti ajan tasalla luetteloa varastoijista, joiden kanssa ne ovat tehneet sopimuksen julkisesta varastoinnista. Tässä luettelossa on oltava tekniset viittaukset, joista käy ilmi varastoinnin kaikkien kohtien täsmällinen yksilöinti, kuten kapasiteetit, varastosuojien, kylmätilojen tai siilojen numerot, kartat ja kaavat. Luettelon on oltava interventioelinten toimipaikassa komission henkilöstön ja sen valtuuttamien henkilöiden saatavilla. 2 artikla 1. Varastoijan on toimitettava vähintään kerran kuukaudessa asetuksen (ETY) N:o 3429/90 1 artiklassa tarkoitetut vuosittaisten tilinpäätösten perustana olevien tuotteiden sisäänkirjausta, varastossaoloa ja uloskirjausta koskevat asiakirjat interventioelimelle. 2. Edellä 1 kohdassa tarkoitettujen asiakirjojen on oltava interventioelimen hallussa ennen 10:ttä päivää sinä seuraavana kuukautena, jota niiden tiedot koskevat, ja niissä on oltava vähintään seuraavat tiedot: varastointipaikka (tarvittaessa yksilöimällä kammio tai sammio), edelliseltä kuukaudelta siirretty määrä, sisään- ja uloskirjaukset kunkin erän osalta, varastot jakson lopussa. Niiden on mahdollistettava sillä hetkellä varastossa olevien määrien varma tunnistaminen, mukaan lukien erityisesti sellaiset sovitut ostot ja myynnit, joita vastaavaa varaston sisään- ja uloskirjausta ei ole vielä suoritettu. Lomakkeen suuntaa-antava malli on liitteessä I. 3 artikla 1. Varastoijan on laadittava vuosittainen varastojen selvitys 2 artiklassa tarkoitettujen kuukausittaisten selvitysten perusteella. Interventioelimen tätä varten laatimat ohjeet on toimitettava tiedoksi komissiolle kuuden kuukauden kuluessa tämän asetuksen voimaantulosta. 2. Vuosittaisessa varastojen selvityksessä, jonka suuntaa-antava malli esitetään liitteessä II, on oltava jokaista tuotetta ja varastointipaikkaa koskeva yksityiskohtainen yhteenveto varastoiduista määristä ja siitä on käytävä ilmi kunkin tuotteen osalta varastossa olevat määrät, eränumerot (lukuun ottamatta viljoja), varastoon sisääntuonnin vuosi (lukuun ottamatta alkoholia) sekä selitys mahdollisesti havaituista poikkeamista. 4 artikla 1. Interventioelin takaa 1, 2 ja 3 artiklan mukaisesti kerättyjen tietojen oikeellisuuden. Tästä syystä se suorittaa kaikkina vuodenaikoina ja mikäli mahdollista, epäsäännöllisin väliajoin ennalta ilmoittamatta tarkastuksia varastointipaikoilla. Vähintään kerran vuodessa jokaisessa varastointipaikassa liitteessä III esitettyjen määräysten mukaisesti suoritettava tarkastus koskee erityisesti: a) 2 ja 3 artiklassa tarkoitettujen tietojen keräysmenettelyä, b) varastoijan paikan päällä tekemien kirjanpitotietojen yhdenmukaisuuden tarkistamista interventioelimille toimitettujen tietojen kanssa, ja c) varastoijan välitilinpäätöksessä mainittujen ja varastoijan toimittamien kuukausilaskelmien perustana olleiden, silmämääräisesti tai epäilyksen- taikka riidanalaisissa tapauksissa punnitsemalla tai mittaamalla arvioitujen määrien fyysistä varastossaoloa. Fyysinen varastossaolo todetaan riittävän edustavalla, vähintään tämän asetuksen liitteessä III mainittuihin prosenttiosuuksiin kohdistuvalla fyysisellä tarkastuksella avulla, jonka perusteella voidaan päätellä kaikkien varastokirjanpitoon merkittyjen määrien todellinen olemassaolo varastossa. 2. Jos poikkeamia havaitaan fyysisen tarkastuksen yhteydessä, on tarkastettava ylimääräinen prosentti varastoituja määriä samaa menetelmää käyttäen. Tarkastuksessa voidaan tarvittaessa punnita kaikki erään kuuluvat tai varastoon varastoidut tarkastuksen kohteena olevat tuotteet. 5 artikla 1. Valvontaelin tai sen edustaja laatii pöytäkirjan jokaisesta varastotarkastuksesta vähintään kerran vuodessa 4 artiklan säännösten ja liitteen III määräysten mukaisesti. 2. Pöytäkirjassa on oltava vähintään seuraavat tiedot: a) varastoijan nimi, tarkastetun varaston nimi ja tarkastettujen erien kuvaus; b) tarkastuksen aloittamispäivä ja kellonaika sekä lopettamispäivä ja kellonaika; c) paikka, jossa tarkastus toteutettiin, sekä kuvaileva yhteenveto varastointi- ja pakkausolosuhteista sekä varastoon pääsystä; d) tarkastuksen toteuttamisesta vastaavien henkilöiden täydelliset henkilötiedot, heidän ammattiasemansa ja toimivaltuutensa; e) toteutetut tarkastustoimet ja määrien arvioinnissa käytetyt menettelyt, kuten mittausmenetelmät, tehdyt laskelmat ja väliaikaiset ja lopulliset tulokset sekä niistä tehdyt päätelmät; f) jokaisen varastoon varastoidun erän tai laadun osalta interventioelimen kirjoihin merkitty määrä ja varaston kirjoihin merkitty määrä sekä mahdolliset poikkeamat näihin molempiin kirjoihin merkittyjen välillä; g) jokaisen fyysisesti tarkastetun erän tai laadun osalta alakohdassa f tarkoitetut tiedot sekä paikalla todettu määrä ja mahdolliset poikkeamat; erän tai laadun numero, kuormalavat, laatikot, siilot, sammiot tai muuta käytettävät astiat, laatu, paino (tarvittaessa netto- ja bruttopaino) tai tilavuus; h) varastoijan tekemät ilmoitukset, jos esiintyy ristiriitaisuuksia tai poikkeamia; i) laatimispaikka ja -päivämäärä sekä sen laatijan ja varastoijan tai tämän edustajan allekirjoitus; j) poikkeamista johtuvassa mahdollisessa laajennetussa tarkastuksessa on täsmennettävä laajennetun tarkastuksen kohteena olleiden varastoitujen tavaroiden prosenttimäärä, havaitut ristiriitaisuudet ja annetut selitykset. 3. Pöytäkirjat toimitetaan viipymättä interventioelimelle. Interventioelimen kirjanpito korjataan viipymättä pöytäkirjan vastaanottamisen jälkeen todettujen ja EMOTR:lle asetuksen (ETY) N:o 3492/90 3 ja 4 artiklan mukaisesti ilmoitettujen ristiriitaisuuksien tai poikkeamien mukaisesti. 4. Pöytäkirjoja säilytetään interventioelimen toimipaikassa ja niiden on oltava komission henkilöstön sekä sen valtuuttamien henkilöiden käytettävissä. 5. Komissiolle on toimitettava yhdessä neuvoston asetuksen (ETY) N:o 729/70 (4) 5 artiklan 1 kohdassa tarkoitetun vuosikirjanpidon kanssa yhteenvetoasiakirja, josta käy ilmi suoritetut tarkastukset, todennetut määrät sekä kuukausittaisten ja vuosittaisten selvitysten osalta havaitut epäsäännöllisyydet. 6 artikla 1. Varastoija on vastuussa kaikista varastossa olevien määrien ja varastoselvityksissä interventioelimelle toimitettujen tietojen välillä havaituista eroavaisuuksista. 2. Jos puuttuvat määrät ylittävät sovellettavan rajan tai sovellettavat rajat, ne lasketaan kokonaisuudessaan tunnistamattomaksi tappioksi varastoijalle. Jos varastoija kiistää puuttuvat määrät, hän voi vaatia tuotteen punnitsemista tai mittaamista, jolloin tästä aiheutuneet kulut ovat hänen vastuullaan, paitsi jos ilmenee, että ilmoitetut määrät ovat tosiasiallisesti varastossa, tai että poikkeama ei ylitä sovellettavaa rajaa taikka sovellettavia rajoja, jolloin tarkastuksen järjestänyt toimielin vastaa punnituksesta tai mittauksesta aiheutuvista kuluista. 3. Liitteessä III määrättyjen hyväksyttyjä poikkeamia koskevien rajojen soveltaminen ei rajoita eri tuotteita koskevissa asetuksissa vahvistettujen rajojen soveltamista; luettelo näistä tuotteista on komission asetuksessa (ETY) N:o 147/91 (5). 7 artikla 1. Interventioelimillä on oltava hallussaan keskitetty inventaari, joka käsittää kaikki varastointipaikat, kaikki tuotteet, eri tuotteiden kaikki määrät ja laadut ja jossa täsmennetään kunkin tuotteen osalta paino (tarvittaessa netto- ja bruttopainot) tai tilavuus. 2. Tilinpitoasiakirjojen sekä tämän asetuksen mukaisesti laadittujen pöytäkirjojen on oltava koko ajan interventioviranomaisten sekä neuvoston asetuksen (ETY) N:o 729/70 ja erityisesti sen 9 artiklan mukaisesti komission valtuuttaman henkilöstön sekä varastoijien, ja interventioelinten saatavilla. 8 artikla 1. Interventioelinten on huolehdittava, että varastoijat pitävät interventiovarastoista atk-pohjaista kirjanpitoa. Niiden on annettava sopimuksiin tässä yhteydessä liittyvät määräykset varastoijien kanssa tekemissään varastointisopimuksissa. 2. Atk-pohjaisen kirjanpidon on oltava täysin toimintakelpoinen viimeistään kahden vuoden kuluttua tämän asetuksen voimaantulosta. Sen avulla varastoijalla on suoraan ja välittömästi käytössään pysyvä atk-pohjainen inventaario, joka on myös interventioelinten ja komission henkilöstön sekä kaikkien niiden asianmukaisesti valtuuttamien henkilöiden saatavilla. 9 artikla 1. Jäsenvaltioiden on toteutettava tämän asetuksen säännösten täytäntöönpanemiseksi tarvittavat toimenpiteet, sekä huolehdittava, että asianomaisille henkilöille ilmoitetaan näiden säännösten noudattamatta jättämisestä aiheutuvista seuraamuksista. Jäsenvaltioiden on ilmoitettava komissiolle toteutetuista toimenpiteistä. 2. Jäsenvaltioiden on varmistettava, että varastointisopimuksissa on varastoijien rikkomuksiin suhteutetut taloudelliset seuraamukset sopimuksen purkamisesta tahallisen rikkomuksen tai vakavan laiminlyönnin seurauksena. 10 artikla Kumotaan asetus (ETY) N:o 618/90. 11 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 337, 4.12.1990, s. 3 (2) EYVL N:o L 67, 15.3.1990, s. 21 (3) EYVL N:o L 310, 27.10.1992, s. 19 (4) EYVL N:o L 94, 28.4.1970, s. 13 (5) EYVL N:o L 17, 23.1.1991, s. 9 LIITE I >KAAVION ALKU> (Suuntaa-antava malli) KUUKAUSITTAINEN KIRJANPIDOLLINEN SELVITYS >KAAVION LOOPU> LIITE II >KAAVION ALKU> (Suuntaa-antava malli) VARASTOJEN VUOSITTAINEN SELVITYS >KAAVION LOOPU> LIITE III FYYSISTÄ TARKASTUSTA KOSKEVA MENETTELY (4 artiklassa säädetyn valvonnan aikana) I. VOI 1. Sellaisten erien valinta, jotka vastaavat vähintään viittä prosenttia julkisen intervention osalta varastoidusta kokonaismäärästä. Valintaa on valmisteltava ennen varastoihin menoa interventioelimen kirjanpidollisten tietojen perusteella, mutta siitä ei ilmoiteta varastoijalle. 2. Valittujen erien olemassaolon ja koostumuksen tarkastaminen paikalla: - erien tarkastusnumeroiden ja laatikoiden tunnistaminen osto- tai sisääntulolipukkeiden perusteella, - kuormalavojen (yksi kymmenestä) ja laatikoiden (yksi kuormalavaa kohden) punnitus, - yhden laatikon sisällön silmämääräinen tarkistaminen (yksi kuormalava viidestä), - pakkauksen tila. 3. Pöytäkirjaan merkittävä kuvaus fyysisesti tarkastettujen erien inventaarista ja todetuista vioista. II. RASVATON MAITOJAUHE 1. Sellaisten erien valinta, jotka vastaavat vähintään viittä prosenttia julkisessa interventiossa varastoidusta määrästä. Valintaan on valmisteltava ennen varastoihin menoa interventioelimen kirjanpidollisten tietojen perusteella, mutta siitä ei ilmoiteta varastoijalle. 2. Valittujen erien olemassaolon ja koostumuksen tarkastaminen paikalla: - erien tarkastusnumeroiden ja säkkien tunnistaminen osto- tai sisääntulolipukkeiden perusteella, - kuormalavojen (yksi kymmenestä) ja säkkien (yksi kymmenestä) punnitus, - yhden säkin sisällön silmämääräinen tarkistaminen (yksi kuormalava viidestä), - pakkauksen tila. 3. Pöytäkirjaan merkittävä kuvaus fyysisesti tarkastettujen erien inventaarista ja todetuista vioista. III. VILJAT A. Fyysisen tarkastuksen menettely: 1. Sellaisten kammioiden tai varastohuoneiden valinta, jotka vastaavat vähintään viittä prosenttia julkisessa interventiossa varastoidun viljan kokonaismäärästä. Valintaa on valmisteltava interventioelimen kirjanpidollisten tietojen perusteella, mutta siitä ei ilmoiteta varastoijalle. 2. Fyysinen tarkastus: - viljojen olemassaolon tarkastaminen valituissa kammioissa tai varastohuoneissa, - viljojen yksilöinti, - varastointiolojen tarkastaminen sekä varastointipaikan ja viljojen yksilöinnin vertaaminen varaston kirjanpidollisiin tietoihin, - varastoitujen määrien arviointi sellaista menettelyä noudattaen, jonka interventioelin on hyväksynyt ennalta ja jota koskeva kuvaus on talletettava kyseisen interventioelimen toimipaikkaan. 3. - Kussakin varastointipaikassa on oltava käytettävissä varaston kartta sekä kunkin siilon tai varastohuoneen mittausasiakirja. - Viljat on varastoitava kussakin varastossa siten, että niiden tilavuus voidaan todentaa. B. Menettely poikkeamia havaittaessa Tuotteiden tilavuuden todentamisessa sallitaan poikkeama. Asetuksen 6 artiklaa sovelletaan, kun varastoidun ja fyysisessä tarkastuksessa todetun tuotteen paino poikkeaa 5 prosenttia tai enemmän kirjanpitoon merkitystä painosta varastoitaessa siiloihin ja lattiavarastoon. Varastohuoneeseen varastoitujen viljojen osalta voidaan ottaa huomioon varastoon saapumisen yhteydessä punnitut määrät mieluummin kuin niille suoritettu määräarvio, silloin kun se ei ole riittävän täsmällinen ja kun näiden kahden arvon välinen poikkeama ei ole liian suuri. Interventioelin turvautuu omalla vastuullaan tähän keinoon, kun se on tapauskohtaisesti arvioitujen olosuhteiden mukaan perusteltua. Se tekee siitä merkinnän pöytäkirjaan. >KAAVION ALKU> (Suuntaa-antava malli) VILJAT - VARASTOJEN TARKASTUS KAAVION LOOPU> IV. ALKOHOLI 1. Sellaisten sammioiden valinta, jotka vastaavat vähintään viittä prosenttia julkisessa interventiossa varastoidusta kokonaismäärästä. Valintaa on valmisteltava ennen varastoon menoa interventioelimen kirjanpidollisten tietojen perusteella, mutta siitä ei ilmoiteta varastoijalle. 2. Tullisinettien tarkastaminen, mikäli kansallisissa säännöissä määrätään niistä. 3. Sammioiden olemassaolon ja sisällön tarkastaminen paikalla: - sammioiden yksilöinti niiden numeron ja alkoholilajin perusteella, - sammioiden yksilöinnin vertaaminen varaston kirjanpidollisiin tietoihin sekä interventioelimen kirjoihin merkittyihin tietoihin, - alkoholin olemassaolon, alkoholilajin sekä sammioissa olevan alkoholin määrän aistinvarainen tarkastaminen, - muiden sammioiden silmämääräiseen tarkastukseen perustuva varastointiolojen tarkastaminen. 4. Pöytäkirjaan merkittävä kuvaus fyysisesti tarkastettujen sammioiden inventaarista ja todetuista vioista. V. NAUDANLIHA 1. Sellaisten erien valinta, jotka vastaavat vähintään viittä prosenttia julkisessa interventiossa varastoidusta kokonaismäärästä. Valintaa on valmisteltava ennen varastoon menoa interventioelimen kirjanpidollisten tietojen perusteella, mutta siitä ei ilmoiteta varastoijalle. 2. Valittujen erien olemassaolon ja erien koostumuksen tarkastaminen paikalla; tarkastukseen kuuluu: - ruhojen osalta: - erien yksilöinti ja kappaleiden määrän tarkastaminen, - leikkauslajin ja/tai laadun mukainen tarkastaminen, joka kattaa 20 prosenttia kappaleista, - pakkauksen tilan silmämääräinen tarkastaminen; - luuttomaksi leikatun lihan osalta: - erien yksilöinti ja laatikoiden määrän tarkastaminen, - kuormalavojen painon tarkastus, joka käsittää 10 prosenttia kuormalavoista tai säiliöistä, - laatikoiden painon tarkastus, joka käsittää 10 prosenttia kunkin punnitun kuormalavan laatikoista, - kyseisten laatikoiden sisällön silmämääräinen tarkastus sekä laatikon pakkauksen tilan tarkastaminen. Kuormalavojen valinnassa on otettava huomioon erilaiset varastoidut leikkauslajit. 3. Pöytäkirjaan merkittävä kuvaus fyysisesti tarkastettujen erien inventaarista ja todetuista vioista. VI. OLIIVIÖLJY 1. Sellaisten sammioiden valinta, jotka vastaavat vähintään viittä prosenttia julkisessa interventiossa varastoidusta kokonaismäärästä. Valintaa on valmisteltava ennen varastoon menoa interventioelimen kirjanpidollisten tietojen perusteella, mutta siitä ei ilmoiteta varastoijalle. 2. Sammioiden olemassaolon ja sisällön tarkastaminen paikalla: - sammioiden yksilöinti niiden numeron ja oliiviöljylajin perusteella, - sammioiden yksilöinnin vertaaminen varaston kirjanpidollisiin tietoihin sekä interventioelimen kirjoihin merkittyihin tietoihin, - oliiviöljyn olemassaolon, oliiviöljylajin sekä sammioissa olevan oliiviöljyn määrän aistinvarainen tarkastaminen, - muiden sammioiden silmämääräiseen tarkastukseen perustuva varastointiolojen tarkastaminen. 3. Pöytäkirjaan merkittävä kuvaus fyysisesti tarkastettujen sammioiden inventaarista ja todetuista vioista.